Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: Magyarországon lásd még a 73/2003.(XI.13.)GKM-FVM együttes rendelettel módosított 52/2003.(VIII.15.)GKM-
Paragraph Index: 1408

f) A térfogatra töltött nyomástartó tartályokat szintjelzővel kell ellátni. 6.2.1.3.3 A zárt mélyhűtő tartályokra vonatkozó kiegészítő követelmények 6.2.1.3.3.1 A gyúlékony mélyhűtött, cseppfolyósított gázok szállítására szolgáló zárt mélyhűtő tartályok minden töltő- és ürítőnyílását legalább két, egymás mögött elhelyezett, egymástól független zárószerkezettel kell ellátni, ahol az első egy zárószelep, a második pedig egy sapka vagy azzal egyenértékű, más szerkezet. 2005/89/II. szám 6.2.1.3.3.2 Azokon a csővezeték szakaszokon, amelyek mindkét végükön zárhatóak, és azokon a részeken, ahol folyékony anyag maradhat vissza, a csővezetékben a túlzott nyomás kialakulásának elkerülésére automatikus nyomáscsökkentő rendszert kell alkalmazni. 6.2.1.3.3.3 A zárt mélyhűtő tartályoknál minden csatlakozáson jól látható módon fel kell tüntetni a rendeltetését (pl. gőzfázis, folyadékfázis). 6.2.1.3.3.4 Nyomáscsökkentő szerkezetek 6.2.1.3.3.4.1 A zárt mélyhűtő, nyomástartó tartályokat egy vagy több nyomáscsökkentő szerkezettel kell ellátni, azért, hogy védje a nyomástartó tartályt a túlzott nyomással szemben. Túlzott nyomás a legnagyobb üzemi nyomás 110%-át meghaladó olyan nyomás, ami a normális hőszivárgás eredményeként következik be, ill. a próbanyomást meghaladó olyan nyomás, amely a vákuumszigetelt nyomástartó tartályoknál a vákuum csökkenése vagy a nyomástartó rendszer alaphelyzetben történt meghibásodása miatt következik be. 6.2.1.3.3.4.2 A zárt mélyhűtő tartályok ezenkívül a 6.2.1.3.3.5 pont követelményeinek kielégítésére a rugóterhelésű szerkezettel (szerkezetekkel) párhuzamosan hasadótárcsával is elláthatók. 6.2.1.3.3.4.3 A nyomáscsökkentő szerkezet csatlakozásának akkora keresztmetszetűnek kell lennie, amekkora lehetővé teszi, hogy a szükséges ürítési mennyiség akadálytalanul eljuthasson a nyomáscsökkentő szerkezethez. 6.2.1.3.3.4.4 Minden nyomáscsökkentő szerkezet bemenetnek a megengedett legnagyobb töltési fok mellett is a zárt mélyhűtő tartály gőzterében kell lennie és a szerkezetet úgy kell kialakítani, hogy biztosítva legyen a gőz akadálytalan távozása. 6.2.1.3.3.5 A nyomáscsökkentő szerkezetek teljesítménye és beállítása Megjegyzés: A zárt mélyhűtő tartályok nyomáscsökkentő szerkezetei szempontjából a megengedett legnagyobb üzemi nyomás a megtöltött, zárt mélyhűtő tartály tetején, üzemi helyzetben megengedett legnagyobb tényleges túlnyomás, beleértve a töltés és ürítés során fellépő legnagyobb tényleges nyomást. 6.2.1.3.3.5.1 A nyomáscsökkentő szerkezetnek legalább a megengedett legnagyobb üzemi nyomáson automatikusan ki kell nyílnia, és a megengedett legnagyobb üzemi nyomás 110%-ának megfelelő nyomáson teljesen nyitva kell lennie. Lefúvás után a szerkezetnek a nyitónyomásánál legfeljebb 10%-kal alacsonyabb nyomáson záródnia kell és minden, ennél alacsonyabb nyomáson zárva kell maradnia. 6.2.1.3.3.5.2 A hasadótárcsákat olyan névleges nyomásra kell beállítani, ami a próbanyomás és a megengedett legnagyobb üzemi nyomás 150%-ának megfelelő nyomás közül az alacsonyabb értékkel egyenlő. 6.2.1.3.3.5.3 A vákuumszigetelt, zárt mélyhűtő tartályoknál a vákuum csökkenése esetén a beépített nyomáscsökkentő szerkezetek összes lefúvási teljesítményének elégnek kell lennie ahhoz, hogy a nyomás (beszámítva a nyomás növekedését) a zárt mélyhűtő tartályban ne lépje túl a megengedett legnagyobb üzemi nyomás 120%-át. 6.2.1.3.3.5.4 A nyomáscsökkentő szerkezetek szükséges teljesítményét az illetékes hatóság által elismert műszaki szabályzat1) szerint kell meghatározni. 6.2.1.4 1 A nyomástartó tartályok engedélyezése 6.2.1.4.1 Azoknál a nyomástartó tartályoknál, amelyeknél a próbanyomás és az űrtartalom szorzata meghaladja a 150 MPa liter (1500 bar liter) értéket, a 2 osztály előírásainak való megfelelőséget a következő módszerek valamelyikével kell bizonyítani:

Source: https://magyarkozlony.hu/hivatalos-lapok/045a57d33e5c2d024572e6fece97ceab0fb9f63b/dokumentumok/9667abf626b118c92eddfdad2166f1e46917c4b4/letoltes